dh-unibe/image-text_koenigsfelden-charters-post-1500 huggingface dataset:
Ich, Ruͦdolf Hofmeister, ritter, schult̄z zuͦ Bern, ✳ bekenn und tuͦn kunt mit disem brief, ✳ das der erber knecht Cuͦntzman
Wirtz von Brugg mit sinem offennen brief ✳ sine lechen, nemlich die tafernen zuͦ Windesch mit ir zuͦgehoͤrde, ✳
die er von minen hrˀen von Bern zuͦ lechen hat, uffgeben hat ✳ und enpfolen fùrer zuͦlichent. ✳ also han ich ouch
das benante lechen von ime uffgenomen und in namen miner hrˀen von Bern die obgn̄t tafernen zuͦ Windesch
mit ir zuͦgehoͤrunge hingelichen und lichen hin fùr mich und min nachkomen ✳ dem bescheidnen knecht Ruͦtschman Waltman von Windesch und sinen erben ✳ und was ich ✳ mit recht dar an zelichenne han in maszen, das
er und sin erben ✳ die obgemeldett₎ tafernen mit samt ir rechtsami inne haben, nutzen und niessen soͤllent und
moͤgent nach lechens recht und des landes gewonheit, ✳ sunder ouch der stat von Bern davon gewertig zuͦ
sinde, ✳ als lechen lùt ✳ iren lechen hrˀen ✳ billich pflichtig und gebunden sint zetuͦnd ane all geverd. ✳ mit urkùnt
dis briefes under min, des erstgenant₎ schultz̄n, ingesigel, gehenkt an disen brief, ✳ und geben zuͦ Bern an dem
nechsten samstag vor sant Martis tag in dem jar, do von Cristus geburte waren viertzechen hundert
drissig und siben jar. ✳ ✳
Konigsf. 600
ùber die tafern
ze Windisch
ist ein lechen
hat jetz Fridli Trùll ✳
Staatsarchiv
AARGAU
✳ K ✳
D ✳ 11 ✳ a
b j